Rīgas bērnu un jauniešu centrs "Auseklis"

Silciema iela 3, Rīga, LV-1024, tālrunis 67181083, e‑pasts: bjcauseklis@riga.lv

NOLIKUMS

Rīgā

|  |  |  |
| --- | --- | --- |
| 17.01.2025. |  | Nr. RBJCA-25-2-nos |

**Rīgas bērnu un jauniešu centra “Auseklis” pulciņu sporta svētki “Ziemas prieki - Meteņos 2025”**

|  |
| --- |
|  |

**I. Vispārīgie jautājumi**

1.Šis nolikums nosaka kārtību, kādā norisināsies Rīgas bērnu un jauniešu centra “Auseklis” pulciņu sporta svētki “Ziemas prieki - Meteņos 2025”(turpmāk – Sporta svētki).

2.Sporta svētki tiek rīkoti ar mērķi veicināt bērnu nodarbošanos ar fiziskām aktivitātēm ārpus telpām.

3.Sporta svētku uzdevums ir veicināt izglītojamo saliedētību un savstarpēju sadarbību ar citu pulciņu izglītojamajiem, kopīgi piedaloties fiziskās aktivitātēs.

4.Sporta svētkus organizē Rīgas bērnu un jauniešu centrs “Auseklis” (turpmāk – Centrs)*.*

 5.Centrs ir atbildīgs par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.

  6.Atbildīgā persona par Sporta svētku norisi ir Rīgas bērnu un jauniešu centra “Auseklis” izglītības metodiķe Evita Maļkeviča, emalkevica@edu.riga.lv, 67181386.

**II. Sporta svētku norises vieta un laiks**

7.Sporta svētki notiek **2025. gada 6. februārī.**

8.Sporta svētki notiek Rīgas bērnu un jauniešu centrā “Auseklis” **Silciema ielā 3**, Rīgā, **no plkst. 15.00 līdz 17.00**, Centra teritorijā.

9.Sporta svētku nolikums un informācija par Sporta svētkiem tiek publicēta Centra tīmekļvietnē [www.ikauseklis.lv](http://www.ikauseklis.lv).

**III. Sporta svētku dalībnieki,programma un nosacījumi**

10.Sporta svētkos piedalās Rīgas bērnu un jaunieša centra “Auseklis” pulciņu izglītojamie vecumā no 7 līdz 13 gadiem.

11.Vienā komandā piedalās 5 izglītojamie. Ieteicams vienojošs elements komandas izskatā.

12.Sporta svētki notiek saskaņā ar Sporta svētku nolikumu.

13.Sporta svētkos izglītojamo inventārs – ērts apģērbs, atbilstoši laika apstākļiem.

14.Sporta svētku norisē tiks izmantots Centra inventārs.

15.Sporta svētku uzdevumi:

15.1. Tieši mērķī;

15.2. Ceļojums;

15.3. Lielie cimdi;

15.4. Simboli;

15.5. Slēpošana;

15.6.Sniega bumba;

16.Neatbilstošu laika apstākļu gadījumā, Sporta svētki var tikt pārcelti vai atcelti.

**IV. Dalībnieku pieteikšana Sporta svētkiem**

17.Pieteikums dalībai Sporta svētkos *(Pielikums)* jāiesniedz Centra pulciņu skolotājiem vai izglītības metodiķei Evitai Maļkevičai līdz 2025.gada 3.februārim (ieskaitot) vai nosūtot uz e-pastu emalkevica@edu.riga.lv.

18.Sporta svētku dienā dalībnieki reģistrējas Silciema ielā 3 līdz plkst. 15.00, apstiprinot savu dalību Sporta svētkos.

19.Reģistrējoties, katra komanda saņem darba lapu ar 15.punktā norādītajiem uzdevumiem, kas Dalībniekiem patstāvīgi jāatrod un jāizpilda pēc tiesnešu norādījumiem.

 20.Darba lapā tiesnesis atzīmē, ka uzdevums ir paveikts. Lai tiktu pie balvas, jāpiedalās visās aktivitātēs, darba lapu nododot finiša tiesnesim.

 21.Nepilngadīgā Dalībnieka veselības stāvokļa atbilstību Sporta svētkiem izvērtē pedagogs sadarbībā ar Dalībnieka vecākiem.

**V. Sporta svētku uzvarētāju apbalvošana**

22.Sporta svētkos komandas, atbilstoši iegūtajam punktu skaitam, tiek apbalvotas ar diplomiem un pārsteiguma balvām.

23.Sporta svētkos komanda, kura ieguva pirmo vietu, tiek apbalvota ar kausu.

24.Informācija par Sporta svētku rezultātiem 2025. gada 10.februārī tiek publicēta Centra tīmekļvietnē [www.ikauseklis.lv](http://www.ikauseklis.lv) .

* + - 1. **Dalībnieka personas datu aizsardzības noteikumi**

 25.Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.

 26.Papildu informācija par personas datu apstrādi pieejama Departamenta tīmekļvietnē <https://iksd.riga.lv/lv/rd-iksd/Personas-datu-apstrade> .

 27.Nolikumā noteikto mērķu sasniegšanai un Sporta svētku publicitātes nodrošināšanai, tiks veikta Dalībnieku fotografēšana un video ierakstīšana, un pasākuma laikā iegūtās fotogrāfijas un veiktie videoieraksti tiks izvietoti Centra Facebook kontā, Centra tīmekļvietnē [www.ikauseklis.lv](http://www.ikauseklis.lv) , Centra Instagram kontā.

 28.Centrs neuzņemas atbildību par trešo personu foto un/vai video uzņemšanu un to izmantošanu.

 29.Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra – pasākuma organizatora e-pasta adresi bjcauseklis@riga.lv , norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).

 30.Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Centram – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas bērnu un jauniešu centra "Auseklis" vadītājs/direktors (izglītības jomā)  | V.Šibajevs |

|  |
| --- |
| Ļūļāka 67181083  |

*Pielikums*

**RBJC “Auseklis” pulciņu sporta svētki “Ziemas prieki - Meteņos 2025”**

**Pieteikuma anketa**

Pulciņa nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pulciņa skolotāja Vārds Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komandas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komandas dalībnieku Vārds Uzvārds:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pieteikums dalībai Sporta svētkos jāiesniedz līdz 2025.gada 3.februārim (ieskaitot)

Izglītības metodiķei Evitai Maļkevičai, vai, nosūtot uz e-pastu emalkevica@edu.riga.lv

